ddrg/super_eurlex huggingface dataset:
Tá an t-airteagal chomh hoiriúnach céanna do gach ceann de na cóireálacha leighis siúd.

De réir cibé diagnóis leighis a dhéantar (briseadh, míchuma etc. dromlaigh), is féidir páirteanna éagsúla den airteagal a chóimeáil chun córas fosúcháin dromlaigh (i.e. ionphlandú) a chur i dtoll a chéile le linn obráide. Déanann an t-ionphlandú comhtháthú ar veirteabraí, agus tugann taca dóibh, i ndiaidh a mbriste, mar shampla, nó fórsálann sé na veirteabraí ar ais ina n-ailíniú ceart, i gcás scolóise, mar shampla, nó coinníonn sé na veirteabraí ina n-áit agus tugann taca dóibh, i gcás galair meathlúcháin diosca, mar shampla.

Is le rialacha ginearálta (RLG) 1, 2(a), 3(c) agus 6 maidir le léirmhíniú na hAinmníochta Comhcheangailte, le Nóta 6 a ghabhann le Caibidil 90 den Ainmníocht Chomhcheangailte agus le foclaíocht na gCód AC 9021 , 9021 10 , 9021 10 10 agus 9021 10 90 a chinntear an t-aicmiú.

Tá saintréithe fíor-riachtanacha an airteagail chríochnaithe ag an airteagal de réir bhrí RLG 2(a). Fearas (córas fosúcháin dromlaigh) is ea an t-airteagal críochnaithe a dhéanann, nuair a ionphlandaítear sa cholainn dhaonna é, veirteabraí a chomhtháthú nó a choimeádann veirteabraí ina n-áit nó a fhórsálann ar ais ina n-áit iad. De réir cibé feidhm iarbhír a bhíonn ag an airteagal sa cholainn as a dheireadh, is fearas de chineál a úsáidtear i gcás cnámh bhriste a bhíonn ann (faoin gcód AC 9021 10 90 ) nó fearas ortaipéideach (faoin gcód AC 9021 10 10 ). Agus é ag feidhmiú mar fhearas ortaipéideach, coisceann sé nó ceartaíonn sé míchumaí coirp (i gcás scolóise, mar shampla) nó tugann sé taca do chodanna den cholainn nó coinníonn sé ina n-áit iad (i gcás galar meathlúcháin diosca, mar shampla) de réir bhrí Nóta 6 a ghabhann le Caibidil 90.

Eisiatar an táirge óna aicmiú faoin gcód AC 9021 90 90 mar go gcumhdaítear an táirge faoi cheannteidil níos sonraí.

Tráth a allmhairítear an t-airteagal, ní bhíonn a fhios cé acu mar fhearas de chineál a úsáidtear i gcás cnámh bhriste nó mar fhearas ortaipéideach a úsáidfear é nó a bheartaítear é a úsáid. Ní de thréith bhunúsach an airteagail an úsáid a bheartaítear a bhaint as, mar nach féidir a dhéanamh amach óna shaintréithe ná óna airíonna oibiachtúla cé acu a bheidh sé ina fhearas de chineál a úsáidtear i gcás cnámh bhriste nó ina fhearas ortaipéideach, mar go bhfuil sé chomh hoiriúnach céanna do cheachtar den dá chuspóir.

Dá réir sin, tráth an allmhairithe ní heol príomhfheidhm an airteagail de réir bhrí Nóta 3 a ghabhann le Caibidil 90 i dteannta Nóta 3 a ghabhann le Roinn XVI, ná ní féidir an phríomhfheidhm sin a dhéanamh amach óna shaintréithe ná óna airíonna oibiachtúla. Dá bhrí sin, tá an t-airteagal le haicmiú ar an gceann deireanach de réir an oird uimhriúil i dteannta na gcód AC a bhfuil sé chomh dlite céanna dóibh á meas de réir bhrí RLG 3(c) i dteannta RLG 6.

Dá bhrí sin, is faoin gCód AC 9021 10 90 atá an t-airteagal le haicmiú, mar chléithíní agus fearais eile de chineál a úsáidtear i gcás cnámh bhriste.
2b05041

α-Heicsiolcainéalaildéad

Comhdhéanamh an bhreiseáin α-Heicsiolcainéalaildéad Tréithriú na substainte gníomhaí α-Heicsiolcainéalaildéad Arna tháirgeadh trí shintéis cheimiceach Íonacht: 95 % Foirmle cheimiceach: C15H20O Uimhir CAS: 101-86-0 FLAVIS: 05.041

Gach speiceas ainmhíoch

-

-

-

1. Ionchorprófar an breiseán sa bheatha i bhfoirm réamh-mheascáin. 2. Sna treoracha maidir le húsáid an bhreiseáin agus na réamh-mheascán, déanfar na dálaí stórála agus an chobhsaíocht i leith cóireáil teasa a shonrú. 3. Ar lipéad an bhreiseáin, déanfar an méid seo a leanas a shonrú: “Uaschion a mholtar de shubstaint ghníomhach in aghaidh an kg d’ábhar beatha iomlán ina bhfuil cion taise 12 %: — ainmhithe a shaothraítear i gcórais dobharshaothraithe mhuirí: — 0,05 mg; — cait: 1 mg/kg; — madraí agus ainmhithe a shaothraítear i gcórais dobharshaothraithe ar talamh: 5 mg/kg; — speicis talún nó catagóirí ainmhithe eile: 0,1 mg.” 4. I gcás ina sárófaí an leibhéal dá dtagraítear i bpointe 3 mar thoradh ar an leibhéal úsáide atá ar lipéad an réamh-mheascáin, sonrófar ar an lipéad sin na nithe seo a leanas: an feidhmghrúpa, an uimhir aitheantais, an t-ainm agus cion na substainte gníomhaí a cuireadh leis. 5. I gcás úsáideoirí an bhreiseáin agus na réamh-mheascán, bunóidh oibreoirí gnólachtaí beatha nósanna imeachta oibríochtúla agus bearta eagraíochtúla chun aghaidh a thabhairt ar rioscaí a d’fhéadfadh eascairt as ionanálú, as teagmháil dheirmeach nó as teagmháil leis na súile. I gcás nach féidir na rioscaí sin a dhíothú nó a laghdú an oiread agus is féidir leis na nósanna imeachta agus na bearta sin, úsáidfear an breiseán agus na réamh-mheascáin le trealamh cosanta pearsanta, lena n-áirítear cosaint don chraiceann, do na súile, agus don análú.
2b143-f-ii

Ola oráiste thiubhaithe

Comhdhéanamh an bhreiseáin Ola thiubhaithe a fhaightear ó chraicne torthaí Citrus sinensis (L.) Osbeck. Foirm leachtach Tréithriú na substainte gníomhaí Ola thiubhaithe a fhaightear trí dhriogadh codánach bláthola oráiste fhuarbhrúite a fhaightear ó chraicne torthaí Citrus sinensis (L.) Osbeck mar atá sainithe ag Comhairle na hEorpa (10). Codán do-ghalaithe: 18 % Sa chodán so-ghalaithe: d-Líomainéin: 85-95 % Lionaló-ól: 0,5-4 % Uimhir CAS: 8028-48-6 Uimhir FEMA: 2822 Modh anailíse (11) Maidir le d-líomainéin (marcóir fiticheimiceach) sa bhreiseán beathaithe a chinneadh: — crómatagrafaíocht gháis cúpláilte le brath ianúcháin lasrach (GC-FID) (bunaithe ar ISO 3140)

Gach speiceas ainmhíoch

-

-

-

1. Déanfar an breiseán a ionchorprú sa bheatha i bhfoirm réamh-mheascáin. 2. Sna treoracha maidir le húsáid an bhreiseáin agus na réamh-mheascán, sonrófar na dálaí stórála agus an chobhsaíocht i leith cóireáil teasa. 3. Ar lipéad an bhreiseáin, déanfar an méid seo a leanas a shonrú: “Uaschion molta na substainte gníomhaí in aghaidh an chileagraim d’ábhar beatha iomlán ina bhfuil cion taise 12 %: — Sicíní lena ramhrú agus mionspeicis éanlaithe clóis eile lena ramhrú, béaróga agus mionspeicis éanlaithe clóis eile le haghaidh breith uibheacha agus le haghaidh pórúcháin, turcaithe lena ramhrú, Suidae: 50 mg, — Laonna (bainne púdrach): 70 mg, — Athchogantaigh seachas caoirigh agus gabhair: 60 mg, — Caoirigh agus gabhair: 70 mg, — Éisc, éisc ornáideacha: 2 mg, — Ainmhithe talún eile: 50 mg”. 4. I gcás ina sárófar an leibhéal dá dtagraítear i bpointe 3 mar thoradh ar an leibhéal úsáide atá ar lipéad an réamh-mheascáin, sonrófar ar an lipéad sin na nithe seo a leanas: an feidhmghrúpa, an uimhir aitheantais, an t-ainm agus cion na substainte gníomhaí a cuireadh leis. 5. I gcás úsáideoirí an bhreiseáin agus na réamh-mheascán, bunóidh oibreoirí gnólachtaí beatha nósanna imeachta oibríochtúla agus bearta eagraíochtúla chun aghaidh a thabhairt ar rioscaí a d’fhéadfadh eascairt as ionanálú, as teagmháil dheirmeach nó as teagmháil leis na súile. I gcás nach féidir na rioscaí sin a dhíothú ná a laghdú a oiread is féidir leis na nósanna imeachta agus na bearta sin, úsáidfear an breiseán agus na réamh-mheascáin le trealamh cosanta pearsanta, lena n-áirítear cosaint don chraiceann, do na súile, agus don análú.
(5)

Ba cheart d’ionaid trádála a chinneadh cad is suíomh mór ann agus méid agus comhdhéanamh an mhargaidh atá i gceist á gcur san áireamh. Chun na críche sin, ba cheart d’ionaid trádála critéir cháilíochtúla nó chainníochtúla a bhunú, ar critéir iad a úsáidfear chun suíomhanna móra den sórt sin a shainaithint agus ba cheart nósanna imeachta a bheith curtha i bhfeidhm acu chun na suíomhanna uile atá i seilbh aon duine a sháraíonn leibhéil chuntasachta réamhchinntithe den sórt sin a shainaithint. D’fhéadfadh sé gurbh éard a bheadh sna critéir cháilíochtúla nó chainníochtúla, méid an leasa oscailte iomláin sa díorthach tráchtearraí, an sciar de shuíomh an tsealbhóra suíomhanna, luaineacht na margaí agus saintréithe an mhargaidh díorthach fholuitigh, i measc nithe eile. I gcás ina sárófar na leibhéil sin, ba cheart don ionad trádála féachaint leis an réasúnaíocht atá taobh thiar de charnadh an tsuímh mhóir sin a thuiscint. Chuige sin, ba cheart don ionad trádála a mheasúnú cé acu is gá nó nach gá dó faisnéis bhreise a iarraidh ón duine atá i seilbh an tsuímh mhóir sin, á gcur san áireamh aige go háirithe a mhinice a sháraíonn na suíomhanna atá i seilbh an duine sin na leibhéil cuntasachta agus a mhéid a sháraítear na leibhéil cuntasachta. D’fhéadfaí suíomhanna i dtáirgí gaolmhara, an chúis eacnamaíoch leis an suíomh oscailte agus an ghníomhaíocht i margadh tráchtearraí foluiteach gaolmhar, i measc nithe eile, a bheith san fhaisnéis sin. Ar bhonn na faisnéise atá ar fáil cheana nó a bailíodh tríd an iarraidh ar fhaisnéis, ba cheart don ionad trádála bearta iomchuí a dhéanamh i gcás inar gá.
(5)

Tá conclúidí anailís EPPO fós bailí inniu. Léirigh an anailís sin go meastar gur ard an dóchúlacht go dtiocfaidh an lotnaid áirithe isteach san Aontas agus go mbunófar í, go leathnófar í go forleathan agus go mbeidh tionchar aici, agus gur ard an riosca fíteashláintíochta do chríoch an Aontais.
(4)

Ós rud é go bhfuil Rialachán (AE) Uimh. 978/2012 le dul in éag an 31 Nollaig 2023, ba cheart feidhm a bheith ag an liosta athbhreithnithe ar feadh bliana amháin ón 1 Eanáir 2023. Tá an liosta bunaithe ar staidreamh trádála a bhaineann leis na blianta féilire 2018-2020 mar a bhí ar fáil an 1 Meán Fómhair 2021 agus cuirtear san áireamh ann allmhairí ó thíortha is tairbhithe GSP atá liostaithe in Iarscríbhinn II a ghabhann le Rialachán (AE) Uimh. 978/2012 de réir mar is infheidhme ar an dáta sin. Mar sin féin, ní chuirtear san áireamh luach na n-allmhairithe ó thairbhithe GSP nach mbainfidh tairbhe, ón 1 Eanáir 2023, as na fabhair taraife faoi phointe (b) d’Airteagal 4(1) de Rialachán (AE) Uimh. 978/2012,
Ba cheart díriú ar ghníomhaíochtaí meastóireachta agus faireacháin, agus aird á tabhairt ar thorthaí meastóireachtaí a rinneadh roimhe sin, ar anailísí riosca, ar reachtaíocht nua, ar fhaisnéis a fuair an Coimisiún i gcomhréir leis an Rialachán seo agus, más ábhartha, ar thorthaí sásraí rialaithe cáilíochta náisiúnta. Ba cheart tacaíocht a thabhairt dóibh trí chomhar treisithe le comhlachtaí, oifigí agus gníomhaireachtaí an Aontais atá rannpháirteach i gcur chun feidhme acquis Schengen chun faisnéis agus saineolas ábhartha a sholáthar chun gníomhaíochtaí meastóireachta nó faireacháin a phleanáil nó a dhéanamh, trí rannpháirtíocht chórasach comhlachtaí, oifigí agus gníomhaireachtaí den sórt sin i meastóireachtaí Schengen, lena n-áirítear trí bhreathnóirí a ainmniú chun páirt a ghlacadh sna meastóireachtaí, agus trí anailísí riosca agus comhroinnt faisnéise fheabhsaithe, lena n-áirítear maidir le héilliú agus coireacht eagraithe a mhéid is féidir leo sin an bonn a bhaint de chur i bhfeidhm acquis Schengen ag na Ballstáit.

Baineann comhar agus rannpháirtíocht den sórt sin go háirithe leis an nGníomhaireacht Eorpach um an nGarda Teorann agus Cósta (Frontex), arna rialú le Rialachán (AE) 2019/1896 ó Pharlaimint na hEorpa agus ón gComhairle (3), Gníomhaireacht an Aontais Eorpaigh chun Bainistiú Oibríochtúil a dhéanamh ar Chórais Mhórscála TF sa Limistéar Saoirse, Slándála agus Ceartais (eu-LISA), arna bunú le Rialachán (AE) 2018/1726 ó Pharlaimint na hEorpa agus ón gComhairle (4), Gníomhaireacht an Aontais Eorpaigh i ndáil le Comhar i bhForfheidhmiú an Dlí (Europol), arna bunú le Rialachán (AE) 2016/794 ó Pharlaimint na hEorpa agus ón gComhairle (5), Gníomhaireacht an Aontais Eorpaigh um Chearta Bunúsacha (FRA), arna bunú le Rialachán (CE) Uimh. 168/2007 ón gComhairle (6), agus an Maoirseoir Eorpach ar Chosaint Sonraí, arna bhunú le Rialachán (AE) 2018/1725 ó Pharlaimint na hEorpa agus ón gComhairle (7).

Ba cheart an comhar sin a bheith níos cómhalartaí agus, sa bhreis ar rannchuidiú leis an sásra meastóireachta agus faireacháin, ba cheart do na gníomhaireachtaí leas a bhaint as a bheith rannpháirteach ann freisin, agus, ar an gcaoi sin, a gcumas freagartha oibríochtúil fheabhsaithe a áirithiú. Chun aon choinbhleacht leasa a sheachaint i gcás ina bhfíoraítear gníomhaíochtaí comhlachta, oifige nó gníomhaireachta an Aontais atá bainteach le cur chun feidhme acquis Schengen, a mhéid a chomhlíonann siad feidhmeanna thar ceann na mBallstát chun cuidiú le cur i bhfeidhm oibríochtúil fhorálacha acquis Schengen, mar chuid de mheastóireacht Ballstáit, níor cheart breathnóirí ó chomhlacht, ó oifig nó ó ghníomhaireacht an Aontais a bheith rannpháirteach sa phlé ar na torthaí a bhaineann le gníomhaíocht an chomhlachta, na hoifige nó na gníomhaireachta sin de chuid an Aontais.
RIALACHÁN CUR CHUN FEIDHME (AE) 2022/942 ÓN gCOIMISIÚN

an 13 Meitheamh 2022

lena bhformheastar leasú nach mion ar an tsonraíocht le haghaidh ainm atá cláraithe sa chlár um shonrúcháin tionscnaimh faoi chosaint agus um thásca geografacha faoi chosaint (“Arroz del Delta del Ebro/Arròs del Delta de l’Ebre” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun Airteagal 53(1), an chéad fhomhír, de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Spáinne maidir le formheas ar leasú ar shonraíocht an tsonrúcháin tionscnaimh faoi chosaint “Arroz del Delta del Ebro/Arròs del Delta de l’Ebre” atá cláraithe faoi Rialachán (CE) Uimh. 1059/2008 ón gCoimisiún (2), faoi mar a leasaíodh é le Rialachán Cur Chun Feidhme (AE) Uimh. 563/2013 (3).

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (4) faoi mar a cheanglaítear le hAirteagal 50(2)(a) den Rialachán sin.

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart an leasú ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Arroz del Delta del Ebro/Arròs del Delta de l’Ebre” (STFC), is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 13 Meitheamh 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (CE) Uimh. 1059/2008 ón gCoimisiún an 27 Deireadh Fómhair 2008 lena n-iontráiltear ainm sa chlár um shonrúcháin tionscnaimh faoi chosaint agus um thásca geografacha faoi chosaint [Arroz del Delta del Ebro ou Arròs del Delta de l’Ebre (STFC)] (IO L 283, 28.10.2008, lch. 34)

(3) Rialachán Cur Chun Feidhme (AE) Uimh. 563/2013 ón gCoimisiún an 14 Meitheamh 2013 lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint [Arroz del Delta del Ebro/Arròs del Delta de l’Ebre (STFC)] (IO L 167, 19.6.2013, lch. 15).

(4) IO C 70, 11.2.2022, lch. 11.
(1)

I gcomhréir le hAirteagal 97(2) agus (3) de Rialachán (AE) Uimh. 1308/2013, scrúdaigh an Coimisiún an t-iarratas a chuir an Spáinn ar aghaidh an t-ainm “Bolandin” a chlárú agus tá sé foilsithe aige in Iris Oifigiúil an Aontais Eorpaigh (2).
(7)

Chinn an tÚdarás Eorpach um Shábháilteacht Bia (“an tÚdarás”) ina thuairim an 23 Meitheamh 2021 (6) nach bhfuil tionchar díobhálach ag hiodrocsanasól búitilithe ar shláinte ainmhithe, ar shábháilteacht an tomhaltóra ná ar an gcomhshaol, faoi na coinníollacha úsáide atá beartaithe. Chinn sé freisin gur cheart a mheas gur greannaitheoir don chraiceann agus do na súile agus gur íogróir craicinn féideartha atá sa bhreiseán. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Chinn an tÚdarás freisin, ós rud é go bhfuil hiodrocsanasól búitilithe údaraithe mar fhrithocsaídeoir lena úsáid i mbia ar leibhéil úsáide inchomparáide, nach gá aon staidéar a dhéanamh chun éifeachtúlacht hiodrocsanasóil bhúitilithe mar fhrithocsaídeoir i mbeatha le haghaidh cat a léiriú. D’fhíoraigh sé freisin an tuarascáil ar na modhanna a úsáidtear chun anailís a dhéanamh ar an mbreiseán beathaithe i mbeatha arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
(5)

An 28 Feabhra 2020, fuair an Coimisiún iarratas ón tSlóivéin chun síneadh a chur leis an maolú go dtí am is faide anonn ná an 27 Márta 2020. Chuir an tSlóivéin dréachtphlean bainistithe agus tuarascáil ar bhainistiú agus cur chun feidhme an phlean bainistithe ar fáil, lenar tugadh údar chuí le síneadh a chur leis an maolú, i bhfianaise cheanglais Rialacháin (CE) Uimh. 1967/2006 agus (AE) 2019/1241 ó Pharlaimint na hEorpa agus ón gComhairle (4). Baineann an t-iarratas le soithigh a bhfuil cuntas teiste acu san iascach ar feadh tréimhse níos faide ná 5 bliana, lena dtugtar le tuiscint nach dtiocfaidh méadú ar an iarracht iascaireachta sa todhchaí agus atá ag feidhmiú faoi phlean bainistithe nuashonraithe arna ghlacadh ag an tSlóivéin an 18 Lúnasa 2021 (5) i gcomhréir le hAirteagal 19(2) de Rialachán (CE) Uimh. 1967/2006. Áirítear na soithigh sin ar liosta a cuireadh in iúl don Choimisiún i gcomhréir le ceanglais Airteagal 13(9) de Rialachán (CE) Uimh. 1967/2006.
RIALACHÁN CUR CHUN FEIDHME (AE) 2022/556 ÓN gCOIMISIÚN

an 1 Aibreán 2022

maidir le haicmiú earraí áirithe san Ainmníocht Chomhcheangailte

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (1), agus go háirithe Airteagal 57(4) agus Airteagal 58(2) de,

De bharr an mhéid seo a leanas:

(1) Chun a áirithiú go gcuirtear an Ainmníocht Chomhcheangailte atá i gceangal le Rialachán (CEE) Uimh. 2658/87 ón gComhairle (2) i bhfeidhm go haonfhoirmeach, is gá bearta a ghlacadh maidir le haicmiú na n-earraí dá dtagraítear san Iarscríbhinn a ghabhann leis an Rialachán seo.

(2) Le Rialachán (CEE) Uimh. 2658/87, leagadh síos na rialacha ginearálta maidir le léirmhíniú na hAinmníochta Comhcheangailte. Tá feidhm ag na rialacha sin freisin maidir le haon ainmníocht eile atá bunaithe go hiomlán uirthi nó a bhfuil cuid di bunaithe uirthi nó a chuireann aon fhoroinn bhreise léi agus a bhunaítear le forálacha sonracha de chuid an Aontais, d’fhonn bearta taraife agus bearta eile i ndáil le trádáil in earraí a chur i bhfeidhm.

(3) De bhun na rialacha ginearálta sin, na hearraí a bhfuil tuairisc orthu i gcolún (1) den tábla a leagtar amach san Iarscríbhinn, is earraí iad ba cheart a aicmiú faoin gcód AC a luaitear i gcolún (2), de bhua na gcúiseanna a leagtar amach i gcolún (3) den tábla sin.

(4) Maidir le faisnéis taraife cheangailteach arna heisiúint i leith na n-earraí a bhaineann leis an Rialachán seo, ar faisnéis í nach bhfuil i gcomhréir leis an Rialachán seo, is iomchuí a fhoráil go bhféadfaidh an sealbhóir an fhaisnéis sin a agairt fós, go ceann tréimhse áirithe, i gcomhréir le hAirteagal 34(9) de Rialachán (AE) Uimh. 952/2013. Is tréimhse trí mhí ba cheart a bheith sa tréimhse sin.

(5) Na bearta dá bhforáiltear sa Rialachán seo, is bearta iad atá i gcomhréir leis an tuairim ón gCoiste um an gCód Custaim,

TAR ÉIS AN RIALACHÁN SEO A GHLACADH:

Airteagal 1 Na hearraí a bhfuil tuairisc orthu i gcolún (1) den tábla a leagtar amach san Iarscríbhinn, aicmeofar iad faoi chuimsiú na hAinmníochta Comhcheangailte faoin gcód AC a luaitear i gcolún (2) den tábla sin.

Airteagal 2 Faisnéis taraife cheangailteach nach bhfuil i gcomhréir leis an Rialachán seo, féadfar í a agairt fós i gcomhréir le hAirteagal 34(9) de Rialachán (AE) Uimh. 952/2013 go ceann tréimhse trí mhí ó dháta theacht i bhfeidhm an Rialacháin seo.

Airteagal 3 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 1 Aibreán 2022. Thar ceann an Choimisiúin, Ar son an Uachtaráin, Gerassimos THOMAS An tArd-Stiúrthóir Ard-Stiúrthóireacht an Chánachais agus an Aontais Chustaim

(1) IO L 269, 10.10.2013, lch. 1.

(2) Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).
(1)

Le litir dar dáta an 15 Meán Fómhair 2017, mhol údaráis na Cipire don Choimisiún idirthréimhse a dheonú le haghaidh úsáid an ainm “Λουκάνικο Πιτσιλιάς” (Loukaniko Pitsilias) don chuideachta “Γρηγορίου Β.Ε. Λτδ” (Grigoriou B.E. Ltd), cuideachta a chruthaigh faoin nós imeachta agóide náisiúnta gur chuir sé an táirge ar an margadh go dleathach faoi ainm comhionann leis an ainm cláraithe ar feadh níos mó ná 5 bliana. Chuir údaráis na Cipire in iúl go bhfuil an chuideachta seo ina comhalta den Cyprus Meat Products Association (Comhlachas Táirgí Feola na Cipire), comhlachas a thaisc agóid inghlactha ar an leibhéal náisiúnta in aghaidh an iarratais ar chlárú an ainm “Λουκάνικο Πιτσιλιάς” (Loukaniko Pitsilias), iarratas ar dhiúltaigh an t-údarás inniúil dó. I bhfianaise gur chomhlíon an chuideachta sin na coinníollacha a leagtar síos in Airteagal 15(1) de Rialachán (AE) Uimh. 1151/2012, mhol údaráis na Cipire don Choimisiún Eorpach idirthréimhse a dheonú di.